
	15. zasadnutie
	
	Bod programu MZ č.: 4

	MZ mesta Trnava
	
	Materiál č.: 13

	dňa 15.04.2025
	
	


Náhrada za faktické užívanie pozemkov 
v k. ú. Trnava v lokalite Farský mlyn

(Sezaland, s. r. o.)

	Návrh predkladá:
	
	Návrh spracoval:

	Majetková komisia pri MZ
	
	Ing. Lucia Laurincová

	
	
	Odbor majetkový MsÚ


Spracované dňa 1. apríla 2025
Zodpovedá:  MACROBUTTON 

 MACROBUTTON [Dátum] 

 MACROBUTTON "[dátum]" JUDr. Jana Tomašovičová
                  vedúca odboru majetkového MsÚ

Číslo spisu: 42242/2025

Návrh uznesenia

Mestské zastupiteľstvo mesta Trnava po prerokovaní:
1.  Schvaľuje

náhradu za faktické a reálne užívanie pozemkov v k.ú. Trnava v lokalite Farský Mlyn, vo vlastníctve mesta Trnava, zapísaných na LV č. 5000, parc. reg. C č. 10769/7 o výmere 41 827 m2, orná pôda a časť pozemku parc. reg. C č. 10769/10 o výmere 406 186 m2, orná pôda, o celkovej výmere 448 013 m2, t. j. 44,8013 ha, na poľnohospodárske účely spoločnosti Sezaland, s.r.o. IČO: 47502924, Opoj č. 2, 919 32, vo výške 355eur/ha/rok, za obdobie od 1.11.2024 do zberu úrody, t.j. do 31.10.2025.

2.  Ukladá

Mestskému úradu v Trnave

a)  OM:

zabezpečiť podklady pre vypracovanie a uzatvorenie zmluvy 

Termín:  do 15. 5. 2025

b)  OP:

pripraviť Zmluvu o finančnej odplate za faktické užívanie nehnuteľností a predložiť na podpis druhej zmluvnej strane

Termín:  do 15. 7. 2025

Dôvodová správa
Mesto Trnava je vlastníkom pozemkov v k. ú. Trnava, zapísaných na LV č. 5000, parc. reg. C č. 10769/7 o výmere 41 827 m2, orná pôda a časť pozemku parc. reg. C č. 10769/10 o výmere 406 186 m2, orná pôda, o celkovej výmere 448 013 m2, t. j. 44,8013 ha.
Dňa 23.10.2024 bola podpísaná zmluva o finančnej odplate za faktické užívanie nehnuteľnosti. Zmluva bola uzatvorená na obdobie od 1.11.2023 do 31.10.2024. Predmetom užívania boli nasledovné parcely v katastrálnom území Trnava, mesto Trnava, obec Trnava (LV č.5000): parc. reg. C č. 10769/7 o výmere 41 827 m2, orná pôda a časť pozemku parc. reg. C č. 10769/10 o výmere 406 186 m2, orná pôda, o celkovej výmere 448 013 m2, t. j. 44,8013 ha. Situácia predmetných pozemkov je v prílohe.

Z histórie: Mesto Trnava malo, na základe výsledku obchodnej verejnej súťaže konanej v roku 2017 v súlade s uznesením MZ č. 627/2017, so spoločnosťou Sezaland, s.r.o. uzatvorenú nájomnú zmluvu c.č. 1007/2017 na nájom pozemkov na poľnohospodárske účely v k.ú. Trnava v lokalite Farský Mlyn. Predmetom zmluvy boli pozemky parc. reg. C č. 10769/7 o výmere 41 827 m2, orná pôda a časť pozemku parc. reg. C č. 10769/10 o výmere 406 186 m2, orná pôda, o celkovej výmere 448 013 m2, t.j. 44,8013 ha. Situáciu predmetných pozemkov prikladáme v prílohe, vyznačené sú zelenou farbou. 

Nájomné bolo vo výške 355,00 eur/ha/rok, t.j. za 44,8013 ha, čo predstavuje sumu 15 904,46 eur/rok. Nájom pozemkov bol uzatvorený na dobu určitú od 2.10.2017 do 30.9.2022. V zmysle článku IV. odst. 2 zmluvy „Ak prenajímateľ alebo nájomca rok pred uplynutím času, na ktorý bol nájom dohodnutý, písomne nevyzve druhú zmluvnú stranu na vrátenie a prevzatie prenajatých pozemkov po skončení nájmu, zmluva sa obnovuje na určitý čas podľa § 8 zákona č. 504/2003 Z.z. o ďalších 5 rokov podľa § 12 zákona ods. 1  zákona č. 504/2003 Z.z.“. Dňa 29.6.2021 mestské zastupiteľstvo Mesta Trnava prijalo uznesenie č. 699, ktorým schválilo vrátenie a prevzatie prenajatých pozemkov od spoločnosti Sezaland s.r.o. ku dňu 30.9.2022. Dňa 12.7.2021 bola výzva zaslaná spoločnosti, ktorú si dňa 19.7.2021 prevzala.

V zmysle §1 ods. 3 Zákona č. 504/2003 Z. z. o nájme poľnohospodárskych pozemkov, poľnohospodárskeho podniku a lesných pozemkov a o zmene niektorých zákonov v znení noviel „obvyklou výškou nájomného za užívanie poľnohospodárskej pôdy pri prevádzkovaní podniku (ďalej len „obvyklá výška nájomného“) sa na účely tohto zákona rozumie údaj o výške nájomného za 1 ha poľnohospodárskej pôdy, ktorý každoročne k 30. júnu za predchádzajúci rok zverejňuje príslušný okresný úrad pre každé katastrálne územie z údajov, ktoré zistí z evidencie dohodnutého a zaplateného nájomného podľa § 14 ods. 3 ako priemernú výšku nájomného za užívanie poľnohospodárskej pôdy pri prevádzkovaní podniku.“

Obvyklá výška nájomného za rok 2022 zverejnená na stránke Ministerstva pôdohospodárstva a rozvoja vidieka SR v k.ú. Trnava je 142,50 eura/ha.

Dňa 14.2.2023 Mestské zastupiteľstvo mesta Trnava prijalo uznesenie č. 82 k náhrade za faktické užívanie pozemkov v k.ú. Trnava v lokalite Farský Mlyn pre spoločnosť Sezaland s.r.o. 

Zmluva o finančnej odplate za faktické užívanie nehnuteľností bola uzatvorená dňa 10.8.2023 (c.č. 483/2023) a dodatok č. 1 (c.č. 842/2023).

Mesto Trnava prehodnocovalo spôsob nakladania s poľnohospodárskymi pozemkami vo svojom vlastníctve. Záujmom mesta je zabraňovať degradácii poľnohospodárskej pôdy vo vlastníctve mesta Trnava a maximalizovať biodiverzitu a realizovať opatrenia zmierňujúce dopady na zmenu klímy. Tiež je záujem založiť agrolesnícky systém obhospodarovania ornej pôdy vo vlastníctve Mesta Trnava. 

Zákon č. 504/2003 o nájme poľnohospodárskych pozemkov, poľnohospodárskeho podniku a lesných pozemkov a o zmene niektorých zákonov určuje prenájom pozemku pri prevádzkovaní podniku na dobu nájmu minimálne 5 rokov. Spôsob agrolesníckeho hospodárenia na ornej pôde nie je ešte presne sformulovaný ani na úrovni SR. Pre jeho možné flexibilné zavedenie sa 5 ročná doba nájmu javí z pohľadu vedenia mesta ako limitujúca. 

Z toho dôvodu neprišlo k zmluvnému usporiadaniu užívania predmetnej poľnohospodárskej pôdy vo vlastníctve mesta so spoločnosťou Sezaland s.r.o. Vzhľadom na to bolo navrhnuté riešiť užívanie predmetnej poľnohospodárskej pôdy ako aj ostatnej poľnohospodárskej pôdy vo vlastníctve Mesta Trnava formou finančnej odplaty za faktické užívanie pozemkov. Snahou mesta je nájsť definitívne riešenie. 

Majetková komisia Mestského zastupiteľstva mesta Trnava sa na svojom zasadnutí dňa 23.1.2024 zaoberala náhradou za faktické užívanie pozemkov v lokalite Farský mlyn a odporučila Mestskému zastupiteľstvu Mesta Trnava schváliť náhradu za faktické užívanie pozemkov v  k.ú. Trnava o výmere 44,8013 ha, spoločnosti Sezaland, s.r.o., vo výške 355 eur/ha/rok, na dobu od 1.11.2023 do 31.10.2024.

Mestské zastupiteľstvo mesta Trnava uznesením č.440 schválilo náhradu za faktické užívanie pozemkov v k.ú. Trnava v lokalite Farský mlyn o celkovej výmere 44,8013 ha na poľnohospodárske účely spoločnosti Sezaland s.r.o.
Zmluva o finančnej odplate za faktické užívanie nehnuteľností bola uzatvorená dňa 23.10.2024. 

Zmluva bola uzatvorená na obdobie od 1.11.2023 do 31.10.2024.

Ku dňu 31.10.2024 skončila platnosť zmluvy o finančnej odplate. 

Stanovisko odboru územného rozvoja a koncepcií:

Mesto Trnava momentálne nepripravuje pre plochy ornej pôdy na pozemkoch  C  s  parc. č. 10769/7  a 10769/10  žiaden investičný zámer.  

Odbor územného rozvoja a koncepcií  nemá  k  ich prenájmu  na  poľnohospodárske účely žiadne námietky. Predmetné parcely sú v zmysle záväznej časti platného územného plánu mesta Trnava vedené  ako plochy ornej pôdy s  existujúcimi ekostabilizujúcimi krajinnými prvkami. Pre prípadnú zmenu zámeru mesta, realizovať na pozemkoch aktivity iného typu, OÚRaK odporúča  podmieniť uzatvorenie nájomnej zmluvy predčasnou výpovednou lehotou v zmysle aktuálnych podmienok  mesta Trnava a platnej legislatívy.
Spoločnosť Sezaland s.r.o. žiada o uzatvorenie novej nájomnej zmluvy. 

Údaje o obvyklej výške nájomného za poľnohospodárske pozemky za rok 2023 sú k dispozícii na stránke Ministerstva pôdohospodárstva a rozvoja vidieka SR. Pre k.ú.Trnava ide o sumu 166,06 eur/ha. 
Majetková komisia Mestského zastupiteľstva mesta Trnava sa na svojom zasadnutí dňa 17.3.2025 zaoberala náhradou za faktické užívanie pozemkov v lokalite Farský mlyn a odporúča Mestskému zastupiteľstvu Mesta Trnava schváliť náhradu za faktické užívanie pozemkov v k.ú. Trnava o výmere 44,8013 ha, spoločnosti Sezaland, s.r.o., vo výške 355 eur/ha/rok, na dobu od 1.11.2024 do 31.10.2025.

Na prijatie uznesenia je potrebná nadpolovičná väčšina hlasov poslancov prítomných na rokovaní mestského zastupiteľstva. 

